stanford-oval/wikipedia huggingface dataset:
המשרד לביטחון המדינה של סין

| --- | --- |
   סמל המשרד
   משרדי המשרד לביטחון המדינה והמשרד לביטחון הציבור, מחוז חוּבֵּיי, ווהאן
 坚定纯洁、让党放心、甘于奉献、能拼善赢 
 מידע כללי
 מדינה:  הרפובליקה העממית של סין הרפובליקה העממית של סין
 תחום שיפוט:  הרפובליקה העממית של סין 
 סוכנות אם:  ממשלת סין
 סוכנות בת:  China Institutes of Contemporary International Relations 
 תאריך הקמה:  1983
 שר:  צ'ן ונקינג
 תאריך כניסה:  נובמבר 2016
 מטה מרכזי:  בייג'ינג 
 עובדים:  110,000 
 תקציב:  בין 3 ל-4 מיליארד דולר
 שמות קודמים:  מחלקת החקירות של הוועדה המרכזית של מק"ס   המחלקה המרכזית לעניינים סוציאליים
 www.12339.gov.cn
 
המשרד לביטחון המדינה של סין (בסינית מפושטת: 国家安全部; בסינית:  國家安全部; בפין-יין: Guójiā Ānquán Bù או Guóānbù) הוא סוכנות הביון ושירות ביטחון הפנים של הרפובליקה העממית של סין. זהו ארגון הביון הממשלתי הגדול ביותר בסין. המשרד הוקם ביוני 1983 כיורש מחלקת החקירות המרכזית והמחלקה המרכזית לעניינים סוציאליים. הארגון ידוע יותר בכינוי הקג"ב הסיני. השר לביטחון המדינה הנוכחי מאז 2016 הוא צ'ן ונקינג.
היסטוריה > השנים הראשונות

ארגון הביון המרכזי של סין העממית הוקם ב-1949 כזרוע של המפלגה הקומוניסטית של סין בשם "המחלקה המרכזית לעניינים סוציאליים" שהפכה עד מהרה למחלקת החקירות המרכזית.
בתקופת מלחמת האזרחים הסינית המחלקה המרכזית לעניינים סוציאליים סיפקה למנהיגי המפלגה הקומוניסטית של סין דיווחים על התרחשויות ואירועים בעולם - מידע שנאסף ממקור גלוי בעיקר: ידיעות של סוכנויות חדשות ועיתונים זרים. במהלך שנותיה הראשונות המחלקה הסתמכה על סיוע חיצוני שהגיע מהמודיעין הצבאי הסובייטי. לאחר שהמפלגה הקומוניסטית תפסה את כל עמדות הכוח במדינה, הפך המערך המודיעיני לשחקן בכיר בפוליטיקה הסינית. לי קֵנוֹנג, ראש המחלקה המרכזית לעניינים סוציאליים וסגן שר החוץ הסיני היה נוכח באופן קבוע בישיבות הפוליטביורו הסיני כמשקיף עליון.
היסטוריה > לאחר ייסוד הרפובליקה העממית של סין

בשנות ה-50, בכל שגרירות סינית בניכר היה משרד מחקר וחקירות שהיה הזרוע המודיעינית שתפקידה היה לאסוף מודיעין על המדינה בה שוכנת השגרירות. המשרד הכיל צוות מודיעיני ממחלקת החקירות המרכזית, כאשר משימות לניתוח מידע הופקדו על הלשכה השמינית של מחלקת החקירות המרכזית שנודעה בציבור החל משנת 1978 תחת השם המכון ליחסים בינלאומיים זמניים.
מיד לאחר מהפכת התרבות של מאו, לי קנונג הלך לעולמו ואת מקומו ירש לוּאוֹ קינגצ'אנג. באותה עת, קאנג שנג היה ראש המחלקה המרכזית לעניינים סוציאליים וחבר הפוליטביורו של המפלגה הקומוניסטית בסין, שפיקח באופן אישי על פעילויות מחלקת החקירות המרכזית. בתקופת מהפכת התרבות בסין פורקה מחלקת החקירות המרכזית וראשיה נשלחו למחנות חינוך מחדש ברחבי סין. תפקידי המחלקה הועברו לידי המחלקה השנייה של המטה הכללי של הצבא העממי של סין.
המחלקה הוקמה מחדש בתחילת שנות ה-70, עם מותו של לין בייאוֹ. כאשר עלה דנג שיאופינג לשלטון הוא הצהיר כי המערך המודיעיני לא חייב לעשות שימוש בשגרירויות ככיסוי לפעילויותיו. הוא הרחיב את עצמאותו של המודיעין הסיני ופיתח מדיניות לשלוח סוכנים למדינות זרות במסווה של עיתונאים ואנשי עסקים.
ז'וּאוֹ שאוז'נג, שעבד במערך הביון המרכזי הסיני היה ראש המשרד הראשי של מחלקת החקירות המרכזית ב-1976. במהלך הקונגרס הלאומי ה-12 של המפלגה הקומוניסטית הסינית ב-1982, ראש המשרד המרכזי לענייני טאיוואן האשים את ז'ואו כמי שתכנן לנקוט בצעדים כנגד ראש ממשלת סין ז'ואו אן-לאי, אף שלבסוף הוא זוכה מכל האישומים, נפלו סיכוייו להתמנות לשר לביטחון המדינה.
היסטוריה > הקמת המשרד לביטחון המדינה הסיני

ב-1983 ליוּ פוּז'י, מזכ"ל הפוליטביורו של הוועדה המרכזית והשר לביטחון הציבור (שהיה אחראי על המשטרה בסין) קידם את רעיון הקמתו של המשרד לביטחון המדינה אשר יאחד את מחלקת החקירות המרכזית עם המחלקה לסיכול ריגול וחתרנות של המשרד לביטחון הציבור. הצעד אושר על ידי הפוליטביורו של הוועד המרכזי של המפלגה הקומוניסטית הסינית וביוני 1983 הקונגרס הלאומי העממי אישר אף הוא את הקמת המשרד לביטחון המדינה והוחלט להכפיפו ישירות למועצת המדינה. על המשרד החדש הוטל להבטיח את "ביטחון המדינה באמצעים יעילים כנגד סוכני אויב, מרגלים ופעילויות אנטי מהפכניות המופנות לחבלה או פגיעה במערכת הסוציאליסטית של סין".
לין יוּן, סגן השר לביטחון הציבור התמנה לשר הראשון של המשרד לביטחון המדינה. ב-1985 על המחלקה הראשית של הלשכה לסיכול ריגול (שהופרדה מהמשרד לביטחון הציבור) הוטל להתמקד בארצות הברית. מאוחר יותר מונה לין יון לראש הלשכה לסיכול ריגול.
ג'יה צ'וּנוואנג מונה לשר לביטחון המדינה ב-1985, עם פיטוריו של לין יון. ביטחון הציבור ומחלקת החקירות המרכזית היו ליחידות סמך של המשרד לביטחון המדינה. באותה עת פותחה מדיניות לשלוח סוכני ביון סיניים לשירות בן 6 עד 10 שנים ולעיתים אף יותר, תלוי בסוג המשימה ואיכות ביצועהּ. באמצע ספטמבר 1996 הוועדה הצבאית המרכזית ומועצת המדינה אישרו שיתוף פעולה בין מחלקת המטה הכללי והמשרד לביטחון המדינה, הווי אומר שיתוף פעולה בין המודיעין הצבאי הסיני למודיעין האזרחי, שיתוף הפעולה הבין משרדי הזה התמקד באיסוף מודיעין וריגול בהונג קונג, מקאו, טאיוואן ומדינות נוספות. במהלך שנות ה-90 כמאה ועשרים סוכנים הופעלו בארצות הברית, קנדה, מערב וצפון אירופה וביפן תחת מסווה של אנשי עסקים, תעשיינים, בנקאים ועיתונאים.
בפברואר 2011 פשטו בלשי משטרת טאיפיי על ביתו של האלוף לואו שיין ג'ה, בן 51 ומי שכיהן כקצין הקשר והאלקטרוניקה הראשי של צבא טאיוואן, זאת בחשד לריגול בעבור המודיעין הסיני וליתר דיוק הלשכה השנייה במשרד לביטחון המדינה. בחיפוש המדוקדק שנערך בביתו נמצאו מסמכים מסווגים רבים וביניהם גם כאלה העוסקים בשיתוף הפעולה הצבאי שבין הרפובליקה הסינית לארצות הברית ובפריסת מערכת תקשורת חשאית חדשה של צבא טאיוואן. הסינים יצרו עמו קשר לראשונה כבר בשנת 2002, כאשר שירת בנציגות הטאיוואנית בתאילנד והוא גויס באמצעות סוכנת סינית שפיתתה אותו, השניים ניהלו רומן ארוך וב-2004 משרכשה את אמונו החל להעביר לה מסמכים סודיים ומידע חסוי לאנשי המודיעין בלשכה 2 של המשרד הסיני לביטחון המדינה. ה-CIA כבר חשדו ברומן הזה ובטיבו, לאחר שביצעו מעקב אחריו בחשד לריגול, אולם אזהרותיהם באוזני הטיוואנים נפלו על אוזניים ערלות ושירותי המודיעין המסכל בטאיוואן לא עשו דבר, אלא רק לאחר שנערכה חקירה חשאית מקיפה. האלוף (גנרל-מייג'ור) שיין ג'ה נעצר על ידי כוחות הביטחון הטאיוואנים.
מבנה

לשכה 1 - ביטחון פנים
לשכה 2 - ביון חוץ
לשכה 3 - טאיוואן, מקאו והונג קונג
לשכה 4 - טכנולוגיה
לשכה 5 - מודיעין פנימי
לשכה 6 - הלשכה סיכול ריגול וחתרנות
לשכה 7 - אכיפת חוק, לוחמה בסמים
לשכה 8 - מחקר: המכון ליחסים בינלאומיים זמניים
לשכה 9 - פיקוח פנימי ומאבק במסתננים
לשכה 10 - איסוף מודיעין טכנולוגי ומדעי
לשכה 11 - מודיעין אותות, מחשבים ואלקטרוניקה.
הלשכה ליחסי חוץ
השר לביטחון המדינה

השר לביטחון המדינה מתמנה לתפקיד על ידי מזכ"ל המפלגה הקומוניסטית ובאישור הקונגרס העממי ומועצת המדינה הסינית.
| № | שם | תחילת כהונה | סיום כהונה |
| --- | --- | --- | --- |
| 1 | לינג יון | יוני 1983 | ספטמבר 1985 |
| 2 | ג'יה צ'ונוואנג | ספטמבר 1985 | מרץ 1998 |
| 3 | צ'ו יונגין | מרץ 1998 | אוגוסט 2007 |
| 4 | גנג הוצ'אנג | אוגוסט 2007 | נובמבר 2016 |
| 5 | צ'ן ונגינג | נובמבר 2016 | מכהן |
ראו גם

המינהל הלאומי לאבטחת סודות מדינה
הערות שוליים

↑  Gertz, Bill, China’s Intelligence Networks in United States Include 25,000 Spies, Washington Free Beacon
↑  Ministry of State Security search, China Vitae
| --- | --- |
בקרת זהויות :  ISNI: 0000 0004 0386 2669  NKC: ko20201067887
חן שינה

| --- | --- |
אין תמונה חופשית
 מידע כללי
 מדינה:  ישראל ישראל
 ספורט
 ענף ספורט:  אתלטיקה פאראלימפית 
 
חן שינה הוא ספורטאי פאראלימפי לשעבר.
שינה אובחן לאחר לידתו עם שיתוק מוחין והוא בעל מוגבלות ביד ורגל ימין.
במשחקים הפאראלימפיים ברצלונה (1992) התחרה בזריקת דיסקוס בדרגת נכות C7. הוא דורג במקום ה-11 עם תוצאה של 21.84 מטר.
שינה עבר בהמשך לאימון בקרוספיט: הרמת כוח וקטלבל, ופעיל במסגרת עמותת אתגרים.
אור דונקלמן

| --- | --- |

 לידה:  2 בדצמבר 1980 (בן 43) רמת גן, ישראל 
 ענף מדעי:  מדעי המחשב
 מקום מגורים:  חיפה
 מקום לימודים:  הטכניון
 מנחה לדוקטורט:  אלי ביהם
 מוסדות:  מכון ויצמן למדע  אקול נורמל סופרייר  אוניברסיטת חיפה  האוניברסיטה הקתולית ההולנדית של לוון 
 פרסים והוקרה:  פרס קריל
  אתר האינטרנט הרשמי של אור דונקלמן
 תרומות עיקריות
 מחקרים בקריפטוגרפיה וקריפטואנליזה (בניה וניתוח בטיחות של מערכות הצפנה)
 
אור דונקלמן (נולד ב-2 בדצמבר 1980) הוא מדען מחשב ישראלי, מכהן כפרופסור מן המניין בחוג למדעי המחשב באוניברסיטת חיפה. התמחותו היא בקריפטוגרפיה וקריפטואנליזה. הוא אחד מראשי המרכז לחקר סייבר משפט ומדיניות באוניברסיטת חיפה וממייסדי "פרטיות ישראל", עמותה לקידום הפרטיות בישראל.
ביוגרפיה

דונקלמן למד את כל תאריו בטכניון – מכון טכנולוגי לישראל. הוא סיים את לימודי הדוקטורט בגיל 25, בהנחיית אלי ביהם. היה עמית פוסט-דוקטורט ב-KU לוון, באקול נורמל סופרייר ובמכון ויצמן למדע. בפברואר 2011 מונה לפרופסור חבר בחוג למדעי המחשב באוניברסיטת חיפה. ביוני 2022 מונה לפרופסור מן המניין.
בין תרומותיו הרבות לקריפטואנליזה ניתן למנות את:
תקיפת dissection – עבודה משותפת עם איתי דינור, נתן קלר ועדי שמיר, במאמר שזכה בפרס המאמר הטוב ביותר בכנס Crypto 2012.
תקיפת rectangle – עבודה משותפת עם אלי ביהם ונתן קלר.
שבירה (יחד עם אלי ביהם, Sebastiaan Indesteege, נתן קלר ו-Bart Preneel) של KeeLoq – צופן בלוקים המשמש במערכות כניסה מרחוק של מספר יצרניות רכב.
תקיפה (במשותף עם אלי ביהם) על A5/1 – הצופן המשמש במנגנוני האבטחה של GSM.
תקיפת גרסאות מצומצמות של צפני בלוקים רבים, כולל AES, DES, KASUMI ,MISTY1, Camellia, Skipjack ואחרים, בעבודות עם שותפים שונים.
דונקלמן לקח חלק בתכנון של מספר מערכות הצפנה:
HAIFA construction (עם אלי ביהם) – מבנה כללי המשמש לתכנון פונקציות גיבוב קריפטוגרפיות.
KATAN ו-KTANTAN (עם Cristophe De Canniere ו-Miroslav Knežević) – משפחה של צפני בלוקים מוכווני חומרה.
SHAvite-3 (עם אלי ביהם), פונקציית גיבוב קריפטוגרפית שעלתה לחצי הגמר בתחרות פונקציות הגיבוב הקריפטוגרפיות של המכון האמריקני לתקינה בתחומי הטכנולוגיה (NIST).
פרסים

דונקלמן זכה בפרס קריל מטעם קרן וולף בשנת 2014, ומאמריו זכו בפרס המאמר הטוב ביותר בכנסים Crypto 2012 ו-Fast Software Encryption 2012.
הערות שוליים

↑  ציוץ בטוויטר, 1 ביוני 2022
↑  Dinur, Itai; Dunkelman, Orr; Keller, Nathan; Shamir, Adi (באוגוסט 2012).  Safavi-Naini, Reihaneh; Canetti, Ran (eds.). Efficient Dissection of Composite Problems, with Applications to Cryptanalysis, Knapsacks, and Combinatorial Search Problems. Advances in Cryptology – CRYPTO 2012. Springer. pp. 719–740. doi:10.1007/978-3-642-32009-5_42. ISBN 978-3-642-32008-8. {{cite conference}}:  (עזרה)
↑  Biham, Eli; Dunkelman, Orr; Keller, Nathan (15 באפריל 2001).  Pfitzmann, Birgit (ed.). The Rectangle Attack — Rectangling the Serpent. Advances in Cryptology — EUROCRYPT 2001. Springer. pp. 340–357. doi:10.1007/3-540-44987-6_21. ISBN 978-3-540-42070-5. {{cite conference}}:  (עזרה)
↑  How To Steal Cars — A Practical Attack on KeeLoq, COSIC, KU Leuven
↑  Biham, Eli; Dunkelman, Orr (בדצמבר 2000).  Roy, Bimal; Okamoto, Eiji (eds.). Cryptanalysis of the A5/1 GSM Stream Cipher. Progress in Cryptology —INDOCRYPT 2000. Springer. pp. 43–51. doi:10.1007/3-540-44495-5_5. ISBN 978-3-540-41452-0. {{cite conference}}:  (עזרה)
↑  De Cannière, Christophe; Dunkelman, Orr; Knežević, Miroslav (בספטמבר 2009).  Clavier, Christophe; Gaj, Kris (eds.). KATAN and KTANTAN — A Family of Small and Efficient Hardware-Oriented Block Ciphers. Cryptographic Hardware and Embedded Systems - CHES 2009. Springer. pp. 272–288. doi:10.1007/978-3-642-04138-9_20. ISBN 978-3-642-04137-2. {{cite conference}}:  (עזרה)
↑  Eli Biham; Orr Dunkelman. "The SHAvite-3 Hash Function" (PDF). נבדק ב-11 בדצמבר 2008. {{cite web}}:  (עזרה)
| --- | --- |
בקרת זהויות :  NLI: 987007368640405171  dblp: d/OrrDunkelman  GND: 1122143168  LCCN: nb2009020545  MGP: 104008  NKC: ntk20221157163  ORCID: 0000-0001-5799-2635  RERO: 02-A016756919  VIAF: 95478073   WorldCat (עם VIAF): 95478073
נמל התעופה רז'בקה

נמל התעופה "רז'בקה" (ברוסית: Аэропорт Ржевка) הוא נמל התעופה לשעבר ששימש את העיר סנקט פטרבורג בצפון-מערב רוסיה לטיסות פנים. עד 1976 נקרא בשם נמל התעופה "סמולנויה", על שם כפר סמוך בשם זה.
נמל התעופה היה ממוקם סמוך לכפר קובאליוקבו שבמחוז המשנה ווסוולוז'סק שבמחוז לנינגרד, במרחק של 16 קילומטרים מצפון-מזרח למרכז העיר סנקט פטרבורג. המסטוס שירת בתקופת ברית המועצות מטוסים מדגמי אנטונוב An-2, אנטונוב An-24, אנטונוב An-26, אנטונוב An-28, אנטונוב An-30, אנטונוב An-32, מטוסי L-410 צ'כים ומסוקי מיל מי-2, מיל מי-8, קמוב Ka-26, קמוב Ka-32. נמל התעופה שימש לטיסות אל סנקט פטרבורג מהערים פטרוזבודסק שבקרליה, סורטוולה שבפינלנד וערים אחרות מסקנדינביה וצפון מערב המדינה לטיסות מטען, טיסות עסקים ושימש את שירותי החילוץ בתרגולי הצלה ואימונים ואת מועדוני הצניחה, עד לסגירתו הסופית בשנת 2015.
היסטוריה

נמל התעופה נבנה בשנת 1941 כשדה תעופה צבאי וחנו בו מפציצים סובייטיים. בתקופת מלחמת העולם השנייה מילא תפקיד בהגנה על לנינגרד, בתקופת המצור. מכאן נשלחו אל העיר 5,000 טון אספקה מהם 138 טון דואר ועוד עשרות טונות של ציוד רפואי. מכאן גם הוברחו 50,000 תושבים, ילדים ופצועים ומילא תפקיד מרכזי בפינויו של מפעל קירוב.
לאחר המלחמה המטוס שימש לטיסות מטען וטיסות נוסעים. בשנת 1976 שונה שמו לנמל התעופה "רז'בקה". בשנת 1978 נחנך בית נתיבות חדש שאפשר טיפול ב-250 נוסעים מדי שעה. בשנת 1980 הופסקו הטיסות הסדירות לנמל התעופה ובהמשך הפך נמל התעופה הבינלאומי פולקובו לשדה התעופה המרכזי של העיר.
בשנות ה-80 של המאה ה-20 שימש השדה לטיסות מדעיות, טיסות צילום ולטיסות ייעודיות של משרדים שונים והחל לשמש מועדוני תעופה ואת האקדמיה לתעופה אזרחית. כאן שם התמקם בסיס אזורי לחיפוש והצלה, כאשר המחלצים היו עורכים תרגילים על הקרח של ימת לדוגה.
לאחר התפרקות ברית המועצות, בשנות ה-90 של המאה ה-20, נמל התעופה חזר לשמש בסדירות, אך לטיסות פנים בלבד ורק חברת התעופה הבלארוסית "בלאוויה" אושרה להטיס טיסות ממינסק דרך סנקט פטרבורג לפטרוזבודסק.
במהלך העשור הראשון של המאה ה-21 נמל התעופה הופרט, אך החברה שניהלה את השדה פשטה רגל ונרכשה על ידי חברת האנרגיה הפטרבורגית (PTK) שהשקיעה 100 מיליון דולר בהפיכת נמל התעופה לשדה תעופה עסקי והוא שימש מועדוני תעופה שונים לטיסות עסקים של מטוסים פרטיים ומסוקים. בשנת 2006 הוחלט לסגור את השדה. בשנת 2009 הוסב לחניה ובה חנו רכבי אספנים ושימש את שוק מכירות הרכב.
באפריל 2014 נרכש השדה על ידי חברת הנדל"ן LSR Group שתכננה להרוס את השדה ולבנות עליו קומפלקס מגורים בגודל מיליון מ"ר, ברם בהמשך התוכניות הללו נזנחו, השטח הושכר לחברת המסוקים Heli Drive שקיבלה אישור בשנת 2015 מהסוכנות הפדרלית לתחבורה אווירית להפעיל מכאן טיסות, אך היא הוגבלה להפעלתם בשעות 10:00 בבוקר עד 18:00 בערב בלבד. עם סיום החוזה החברה לא האריכה את החוזה ושוב הופסקה פעילותו.
מאז 2016 נמל התעופה אינו פעיל.
הערות שוליים

↑  Энциклопедия Санкт-Петербурга. Аэропорты.
↑  Сколько аэропортов в Санкт-Петербурге, Насамолётах ру
|  סנקט פטרבורג |
| --- | --- | --- |
| תולדות סנקט פטרבורג | היסטוריה של סנקט פטרבורג • הדומה העירונית • יום ראשון העקוב מדם (1905) • הסובייט של פטרבורג • סובייט פטרוגרד • המצור על לנינגרד |  |
| ממשל ופוליטיקה | מושל סנקט פטרבורג (בחירות: 1991 1996 • 2000 • 2003 • 2014 • 2019 • 2024) • האספה המחוקקת של סנקט פטרבורג (בחירות: 1994 • 1998 • 2002 • 2007 • 2011 • 2016 • 2021 • 2026) • ממשלת סנקט פטרבורג |  |
| סנקט פטרבורג רבתי, שכונות ונפות העיר | האדמירליות • האי וסילי • ויבורג • קלינין • קירוב • קולפינו • המשמר האדום • קראסנוסלסקי • קרונשטאדט • הנופש • מוסקבה • נבסקי • פטרוגרד • ארמונות פיוטר הגדול • פרימורסקי • פושקין • פרונזה • המרכזי |  |
| ארמונות ואתרים חשובים בעיר | ארמון החורף • ארמיטאז' • המרכז ההיסטורי • פטרהוף (מוזיאון פטרהוף עם הארמון הגדול בפטרהוף ומתחם הארמונות והגנים בפטרהוף) • המוזיאון הרוסי • מבצר פטרופבלובסקיה • ארמון יקטרינה • ארמון אלכסנדר • כיכר הארמון • ארמון מרינסקי • ארמון קונסטנטין • טירת מיכאילובסקי • ארמון טבריצ'סקי • הספרייה הלאומית הרוסית • גן הקיץ • שדרת נבסקי • בניין האדמירליות • מצפה הכוכבים פולקובו • עמוד אלכסנדר • ללנינגרד, העיר הגיבורה • הבניינים הגבוהים בסנקט פטרבורג • ספריית האקדמיה הרוסית למדעים |  |
| מבני דת | קתדרלת קאזאן • קתדרלת איסק הקדוש • קתדרלת פטרופבלובסקיה • מנזר אלכסנדר נבסקי • כנסיית הגואל שעל הדם • בית הכנסת הכוראלי הגדול • מסגד סנקט פטרבורג • כנסיית צ'סמה |  |
| השכלה ותרבות | האוניברסיטה הממלכתית • התזמורת הפילהרמונית • תיאטרון מריאינסקי |  |
| כלכלה | פורום סנקט פטרבורג הבינלאומי לכלכלה • הבורסה ההיסטורית • בורסת סנקט פטרבורג (1991) • בורסת סנקט פטרבורג (1997) • מפעל קירוב |  |
| תחבורה | כביש הטבעת של סנקט פטרבורג • המטרו של סנקט פטרבורג • הרכבת הקלה • נמל סנקט פטרבורג • נמל התעופה הבינלאומי פולקובו • תחנת האוטובוסים • ספסאן |  |
| ספורט | זניט סנקט פטרבורג • זניט (כדורסל) • סק"א סנקט פטרבורג • אצטדיון קירוב • אצטדיון קרסטובסקי • מונדיאל 2018 • אליפות העולם בהוקי קרח 2016 • St. Petersburg Open |  |
| אחר | משטרת סנקט פטרבורג • פרש הנחושת • נייבה • תעלת גריבוידוב • בית הקברות פיסקריובסקויה לזכר הנופלים • מרכז לאחטה |  |
אוניברסיטת סגד

| --- | --- |


 אוניברסיטה
 על שם:  סגד 
 מוטו:  Veritas-Virtus-Libertas
 תקופת הפעילות:  1872–הווה (כ־152 שנים)
 בעלי תפקידים
 רקטור:  ד"ר לסלו רובו
 צוות:  6,600
 סטודנטים
 :  30,526
 מיקום
 מיקום:  סגד, הונגריה הונגריה
 מדינה:  הונגריה הונגריה
 קואורדינטות:  46°15′01″N 20°08′46″E﻿ / ﻿46.2502°N 20.1461°E﻿ / 46.2502; 20.1461
 www.u-szeged.hu
 he
 
אוניברסיטת סגד (בהונגרית: Szegedi Tudományegyetem) היא אוניברסיטה השוכנת בעיר סגד שבדרום הונגריה.
לפי הדירוג האקדמי של אוניברסיטאות בעולם, שמוציאה אוניברסיטת ג'יאו טונג שאנגחאי, לשנת 2010, דורגה האוניברסיטה במקומות 301–400 בדירוג הכלל-עולמי, במקומות 124–168 באירופה ובמקומות 1–2 בהונגריה.
האוניברסיטה הוקמה בעיר קלוז'-נאפוקה שאז הייתה בתחומי האימפריה האוסטרו-הונגרית. בעקבות מלחמת העולם הראשונה והעברת העיר לשטח רומניה סגל האוניברסיטה עבד לסגד. בשנת 1940 חלק מהמרצים חזרו לקלוז' שסופחה להונגריה.
בשנת 1945 האוניברסיטה החלה לפעול תחת השם הנוכחי. בשנת 1951 פקולטה לרפואה הופרדה למוסד נפרד.
בשנת 2000 מספר מוסדות להשכלה גבוהה אוחדו וכיום אוניברסיטה כוללת 12 פקולטות:
פקולטה לחלקאות
פקולטה למדעי הבראיות ועבודה סוציאלית
פקולטה להנדסה
פקולטה למדעי החברה
פרולקטה לכלכלה ומנהל עסקים
פקולטה למשפטים ומדעי המדינה
פקולטה לרפואה
פקולטה לאמנויות
פקולטה לרוקחות
פקולטה למדע המחשב
פקולטה למדעי החינוך
פקולטה לרפואת שיניים
אנשים בולטים שקשורים לאוניברסיטה

אלברט סנט-גיירגי, חתן פרס נובל לכימיה, היה חבר סגל האוניברסיטה.
קארוי מארוט, היסטוריון, היה חבר סגל האוניברסיטה.
דז'ה אגאי, משפטן, היה בוגר אוניברסיטה וחבד סגל בשנים 1948-1965.
קטלין קריקו, זכתה בפרס נובל לפיזיולוגיה או לרפואה, בוגרת האוניברסיטה.
הערות שוליים

↑  דירוג האוניברסיטאות באתר ARWU
| --- | --- |
בקרת זהויות :  NLI: 987011257492805171  BIBSYS: 90039541  BnF: cb11868893w (data)  GND: 35684-0  ISNI: 0000 0001 1016 9625  LCCN: no89010489  NKC: kn20050505048  NLA: 36125711  SUDOC: 151309841  VcBA: 494/34361  VIAF: 193053676   WorldCat (עם VIAF): 193053676 
ערך זה הוא קצרמרבנושא אוניברסיטאות ומכללות ובנושא הונגריה. אתם מוזמנים לתרום לוויקיפדיה ו.
יונתן דרסלר

| --- | --- |

 לידה:  15 ביוני 1986 (בן 38) 
 מידע כללי
 מדינה:  ישראל ישראל
 ספורט
 ענף ספורט:  רכיבה תחרותית 
 תקופת הפעילות:  מ-1993 
 מאמן:  דרור בן-שאול
 
יונתן דרסלר (נולד ב-15 ביוני 1986) הוא ספורטאי פאראלימפי ברכיבת סוסים.
דרסלר אובחן לאחר לידתו עם שיתוק מוחין וסובל משיתוק בצד ימין של גופו. בגיל שמונה החל ברכיבה טיפולית וכעבור שנתיים עבר להתאמן ברכיבה תחרותית.
בשנת 2009 השתתף בנורווגיה באליפות אירופה ברכיבה פאראלימפית ודורג במקום השביעי.
בשנת 2010 השתתף בארצות הברית באליפות העולם ודורג במקום השישי ברכיבה חופשית. בנוסף דורג במקום התשיעי ברכיבה אישית ובמקום ה-15 בתחרות עם נבחרת הרכיבה הישראלית.
דרסלר השתתף במשחקים הפאראלימפיים לונדון (2012) ודורג במקום התשיעי מבין 17 משתתפים.
באליפות אירופה שנערכה בשנת 2013 סיים במקום החמישי.
באליפות העולם שנערכה בצרפת בשנת 2014 הוענק לו ציון מיוחד לשבח מחבר השופטים על מקצוענות ורוח ספורטיבית. בתחרות רכיבה אישית דורג במקום ה-12.
באליפות אירופה לשנת 2015 דורג במקום ה-17 ברכיבה אישית.
לקראת המשחקים הפאראלימפיים ריו דה ז'ניירו (2016) עמד בקריטריון ההשתתפות לתחרות אך לא נמצא גורם למימון עלויות ההשתתפות במשלחת.
דרסלר תושב נורדיה ובעל תואר במנהל עסקים מהמסלול האקדמי המכללה למינהל עם התמחות בניהול עסקי בינלאומי.
הערות שוליים

↑  DRESLER Yonatan
↑  Five minutes with Israeli equestrian rider Yonatan Dresler
↑  מקום שביעי ליונתן דרסלר ברכיבה פראלימפית, באתר ONE‏, 25 באוגוסט 2009
↑  נכים: מקום 6 ליונתן דרסלר באלי' העולם
1 2  Yonatan DRESLER, Israeli Dressage, Para Dressage athlete
↑  ‏3 ישראלים באל' העולם ברכיבה, באתר ספורט1, 21 באוגוסט 2014
↑  Yonatan DRESLER, Israeli Dressage, Para Dressage athlete
↑  Yonatan Dresler
↑   חדשות השבת – יונתן דרסלר רוכב פראלימפי נשאר בארץ, סרטון בערוץ "כאן 11 – תאגיד השידור הישראלי", באתר יוטיוב (אורך: 05:19)
|  משלחת ישראל למשחקים הפאראלימפיים לונדון (2012)  |
| --- | --- | --- |
|  אופני יד | פסקל ברקוביץ • נתי גרוברג •  קובי ליאון |  |
|  אתלטיקה | גדי ירקוני |  |
|  חתירה | מורן סמואל • חתירה זוגית (ראובן מגנאג'י, אולגה סוקולוב) |  |
|  טניס |  נועם גרשוני •  שרגא ויינברג • בועז קרמר |  |
|  טניס שולחן | לירן גבע • שי סיאדה |  |
|  קליעה |  דורון שזירי |  |
|  רכיבה | יונתן דרסלר |  |
|  שחייה | אראל הלוי • יואב ולינסקי •  יצחק ממיסטבאלוב •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) • צוות סקאד (שמעון בן-יעקב, הגר זהבי) |  |
מוזס כהנא

| --- | --- |
אין תמונה חופשית
 לידה:  26 בנובמבר 1897 Bicazu Ardelean, רומניה 
 פטירה:  11 באפריל 1974 (בגיל 76) בודפשט, הרפובליקה העממית ההונגרית 
 מדינה:  רומניה, ברית המועצות, הונגריה 
 מקום קבורה:  בית הקברות קרפשי 
 שם עט:  Gyergyai Zoltán, Köves Miklós, Térítő Pál, Joel Béla, Teo Zare 
 שפות היצירה:  הונגרית, רומנית, רוסית, אספרנטו 
 סוגה:  ריאליזם סוציאליסטי 
 זרם ספרותי:  פרולטקולט 
 
מוזס כהנא (בהונגרית: Kahána Mózes בשמותיו הבדויים: זולטאן דירדיאי, בלה יואל, פאל טריטה, מיקלוש קבש, טיאו זארה. ביקאזו ארדלאן, 26 בנובמבר 1897 – בודפשט, 11 באפריל 1974) היה משורר ונובליסט יהודי-הונגרי, יליד טרנסילבניה.
ביוגרפיה

כהנא היה בנו של צלם נודד. למד בכפר הולדתו, אחר כך בספנטו גיאורגה ובטרגו מורש. שיריו ומאמריו הראשונים התפרסמו תחת שמות בדויים שונים בכתב העת טוקור (Tükör) בטרגו מורש שפירושו "מראה" בהונגרית וכן בכתב העת "מא" (Ma) שפירושו בהונגרית "היום". כתב עת זה הושק על ידי לאיוש קשאק, ככתב עת ספרותי ואמנותי (1916-1925) שהוציא לאור וערך אותו קשאק בעצמו עד לסגירתו. במטרותיו שאף כתב העת לשנות את האמנות ואת החברה, תוך השינויים ההיסטוריים בהונגריה. כהנא נלחם כחייל במלחמת העולם הראשונה. בשנת 1919 הוא היה חבר ב"גדוד האדום" של צ'פל ואחרי נפילת הרפובליקה הסובייטית ההונגרית היגר לווינה. בעזרתו של אלדאר קומיאט הצטרף למפלגת הקומוניסטים בהונגריה והקים יחד עם קומיאט את השבועון "אחדות" (Egység). (אין לבלבל מגזין זה בעל האורינטציה הקומוניסטית עם השבועון האנטי-פשיסטי של יהדות טרנסילבניה שפורסם בקלוז'-נפוקה בין 9 במאי 1946 לבין אפריל 1950. העורך האחראי הראשון שלו היה שאנדור נוימן, ומה 18 באוקטובר 1946 ג'רג' רוז'ה. משנת 1949 פורסם המגזין בשם "אוי אוט" (Új Út), כלומר "דרך חדשה" בהונגרית על ידי ג'רג' פקטה). ובחזרה לכהנא, בשנת 1922 עבר כהנא לטרגו מורש. תחת שם בדוי הופיע כרך שירים שלו בשם "תנועה" (Mozgalom) ופורסם בשנת 1923, בינתיים כתביו החלו להופיע במגזין "פועל" (Munkás), עיתון קומוניסטי בשפה ההונגרית שהופיע בבוקרשט בירת רומניה. הוא הפך חבר במפלגה הקומוניסטית הרומנית הבלתי חוקית. בשנת 1926 נידון לשנתיים מאסר בגלל עבודתו בתנועה הקומוניסטית. הוא ניסה לברוח, אך נורה ואיבד מחצית מאחת מרגלו. משנת 1929 שהה בברלין ובפריז. החשוב מבין ספריו שכתב שם היה "טקטיקה", שנכתב בשנת 1933. בשנת 1937 חזר לרומניה, שם הפך לחבר בכתב העת בשם "תקופתנו" או ה"עידן שלנו" (Korunk). כמה מיצירותיו פורסמו ברומנית. עבודתו הבולטת ביותר מתקופה זו היא "שישה ימים והשביעי" (Hat nap és a hetedik) שיצא לאור בשנת 1940.  בשנת 1939 פרסם מאמר בכתב העת "תקופתנו" תחת השם הבדוי מיקלוש קבש על הסופר, רוקח במקצועו, שאנדור ברטה.
בשנת 1941 נסע לברית המועצות, שם כתב רומנים וערך את המילון ההונגרי-רוסי. בשנת 1969 התיישב לצמיתות בהונגריה.
יצירותיו

Universum (1918)
Én, te, ő (1921)
Túl a politikán (1921)
Mozgalom (1923)
A Kárpátok alatt (1932)
Taktika (1933)
Őszi hadgyakorlat (1933)
Hat nap és a hetedik (1940)
Biharvári taktika (1965)
Földön, föld alatt (1967)
Legyen másként (1967)
Szabadság, szerelem (1968)
Íratlan könyvek könyve (1969)
Tarackos (1971)
Vízesés (1971)
Szélhordta magyarok (1971)
A boldog élet könyve (1972)
Sóvárgások könyve (1973)
Lemegy a nap (1973)
Két nő egy képen (1974)
Nagy időknek kis embere (1977)
Nyugtalan esztendő (1977)
קום (1918)
אני, אתה, הוא (1921)
מעבר לפוליטיקה (1921)
תנועה (1923)
תחת הקרפטים (1932)
טקטיקה (1933)
תרגול צבאי בסתיו (1933)
ששה ימים והשביעי (1940)
טקטיקות ביהרוואר (1965)
על הארץ, ומחת (1967)
שיהיה אחרת (1967)
חופש, אהבה (1968)
הספר של הספרים שלא נכתבו (1969)
טרצקוש (1971)
מפל מים (1971)
ההונגרים שנפוצו ברוח (1971)
ספר החיים המאושרים (1972)
ספר הגעגועים (1973)
השמש שוקעת (1973)
שתי נשים בתמונה אחת (1974)
האיש הקטן של התקופות הגדולות (1977)
שנה חסרת מנוחה (1977)
פרסים

Hazáért Érdemrend (1967)
Munka Érdemérem arany fokozata (1972)
מידע נוסף

ללקסיקון ספרות הונגרית ברומניה
אנציקלופדיה ביוגרפית הונגרית
סופרים הונגרים עכשוויים
מסמכים של משה כהנא, ארכיון ההיסטוריה הפוליטית והאיחוד המסחרי, PIL 808. f.
הערות שוליים

↑  מוזס כהנא: תחת בדוי של מיקלוש קבש: שאנדורקה ברטה ושאנדור ברטה. פורסם בכתב העת קורונק (תקופתנו)
| --- | --- |
בקרת זהויות :  NLI: 987007263434605171  PLWABN: 9810602568105606  BnF: cb129648999 (data)  CiNii: DA14416619  GND: 1067820639  ISNI: 0000 0001 0939 9263  LCCN: no2017156744  LNB: 000085229  NKC: uk2013745850  NTA: 128728787  SUDOC: 257826750  VIAF: 121383110   WorldCat (עם VIAF): 121383110